CELEX: 32021D1801
Language: sl
Date: 2021-10-11 00:00:00
Title: Izvedbeni sklep Komisije (EU) 2021/1801 z dne 11. oktobra 2021 o spremembi Izvedbenega sklepa (EU) 2019/1616 glede harmoniziranih standardov za kovinske industrijske cevi, vijačenje prirobnic in prirobničnih zvez ter parne kotle iz nerjavnega jekla

12.10.2021   
               
               
                  SL
               
               
                  Uradni list Evropske unije
               
               
                  L 361/53
               
            
         IZVEDBENI SKLEP KOMISIJE (EU) 2021/1801
         z dne 11. oktobra 2021
         o spremembi Izvedbenega sklepa (EU) 2019/1616 glede harmoniziranih standardov za kovinske industrijske cevi, vijačenje prirobnic in prirobničnih zvez ter parne kotle iz nerjavnega jekla
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 12 Direktive 2014/68/EU Evropskega parlamenta in Sveta (2) se za tlačno opremo ali sklope iz člena 4(1) in (2) navedene direktive, ki so v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da so skladni z bistvenimi varnostnimi zahtevami, ki jih zajemajo navedeni standardi ali njihovi deli iz Priloge I k navedeni direktivi.
                  
               
                     (2)
                  
                  
                     Komisija je z dopisom M/071 z dne 1. avgusta 1994 od Evropskega odbora za standardizacijo (v nadaljnjem besedilu: CEN) v zvezi s tlačno opremo zahtevala pripravo standardov za zadevne izdelke in standardov horizontalne narave v podporo Direktivi 97/23/ES Evropskega parlamenta in Sveta (3). Navedena direktiva je bila nadomeščena z Direktivo 2014/68/EU, ne da bi se spremenile bistvene varnostne zahteve iz Priloge I k Direktivi 97/23/ES.
                  
               
                     (3)
                  
                  
                     CEN je na podlagi zahtevka M/071 revidiral in spremenil nekatere obstoječe standarde, da bi odražali stanje tehnike. Konkretno je CEN revidiral harmonizirani standard EN 1515-4:2009, na podlagi katerega je bil sprejet harmonizirani standard EN 1515-4:2021 o vijačenju prirobnic in prirobničnih zvez. CEN je revidiral tudi harmonizirani standard EN 14222:2003, na podlagi katerega je bil sprejet harmonizirani standard EN 14222:2021 o parnih kotlih iz nerjavnega jekla.
                  
               
                     (4)
                  
                  
                     Poleg tega je CEN spremenil harmonizirani standard EN 13480-3:2017 o kovinskih industrijskih ceveh.
                  
               
                     (5)
                  
                  
                     Komisija je skupaj s CEN ocenila, ali so navedeni standardi za tlačno opremo, kot jih je spremenil ali revidiral CEN, skladni z zahtevkom M/071.
                  
               
                     (6)
                  
                  
                     Standardi za tlačno opremo, kot jih je spremenil ali revidiral CEN, izpolnjujejo zahteve, ki naj bi jih zajemali in ki so navedene v Prilogi I k Direktivi 2014/68/EU. Zato je primerno, da se sklici na navedene standarde objavijo v Uradnem listu Evropske unije.
                  
               
                     (7)
                  
                  
                     Objavijo se sklici na spremenjene ali revidirane različice standardov EN 1515-4:2009, EN 14222:2003 in EN 13480-3:2017. Zato je treba iz Uradnega lista Evropske unije (4) umakniti sklica na standarda EN 1515-4:2009 in EN 14222:2003.
                  
               
                     (8)
                  
                  
                     Da bi imeli proizvajalci dovolj časa, da svoje izdelke prilagodijo spremenjenim ali revidiranim različicam harmoniziranih standardov za vijačenje prirobnic in prirobničnih zvez ter parnih kotlov iz nerjavnega jekla, je treba umik sklicev na navedena standarda odložiti.
                  
               
                     (9)
                  
                  
                     V Prilogi I k Izvedbenemu sklepu Komisije (EU) 2019/1616 (5) so navedeni sklici na harmonizirane standarde, pripravljene v podporo Direktivi 2014/68/EU. Sklica na harmonizirana standarda EN 1515-4:2021 in EN 14222:2021 bi bilo treba vključiti v navedeno prilogo.
                  
               
                     (10)
                  
                  
                     V Prilogi II k Izvedbenemu sklepu (EU) 2019/1616 so navedeni sklici na harmonizirane standarde, pripravljene v podporo Direktivi 2014/68/EU, ki so umaknjeni iz Uradnega lista Evropske unije. Sklica na harmonizirana standarda EN 1515-4:2009 in EN 14222:2003 bi bilo treba vključiti v navedeno prilogo.
                  
               
                     (11)
                  
                  
                     Sklic na harmonizirani standard EN 13480-3:2017 ter sklica na njegove spremembe EN 13480-3:2017/A2:2020 in EN 13480-3:2017/A3:2020 so vključeni v Prilogo I k Izvedbenemu sklepu (EU) 2019/1616. Poleg tega je bil spremenjen standard EN 13480-3:2017. Ustrezni vnos v navedeni prilogi je primerno nadomestiti z dodano navedbo sklica na spremembo EN 13480-3:2017/A1:2021.
                  
               
                     (12)
                  
                  
                     Izvedbeni sklep (EU) 2019/1616 bi bilo zato treba ustrezno spremeniti.
                  
               
                     (13)
                  
                  
                     Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi moral zato začeti veljati z datumom objave –
                  
               SPREJELA NASLEDNJI SKLEP:
         
            Člen 1
            Izvedbeni sklep (EU) 2019/1616 se spremeni:
            
                        (1)
                     
                     
                        Priloga I se spremeni v skladu s Prilogo I k temu sklepu;
                     
                  
                        (2)
                     
                     
                        Priloga II se spremeni v skladu s Prilogo II k temu sklepu.
                     
                  
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 11. oktobra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2014/68/EU Evropskega parlamenta in Sveta z dne 15. maja 2014 o harmonizaciji zakonodaje držav članic v zvezi z omogočanjem dostopnosti tlačne opreme na trgu (UL L 189, 27.6.2014, str. 164).
         
            (3)  Direktiva 97/23/ES Evropskega parlamenta in Sveta z dne 29. maja 1997 o približevanju zakonodaje držav članic v zvezi s tlačno opremo (UL L 181, 9.7.1997, str. 1).
         
            (4)  UL C 326, 14.9.2018, str. 94.
         
            (5)  Izvedbeni sklep Komisije (EU) 2019/1616 z dne 27. septembra 2019 o harmoniziranih standardih za tlačno opremo, pripravljenih v podporo Direktivi 2014/68/EU Evropskega parlamenta in Sveta (UL L 250, 30.9.2019, str. 95).
      
      
         
            PRILOGA I
            Priloga I se spremeni:
            
                        (1)
                     
                     
                        vnos št. 29 se nadomesti z naslednjim:
                        
                                    Št.
                                 
                                 
                                    Sklic standarda
                                 
                              
                                    „29.
                                 
                                 
                                    EN 13480-3:2017
                                    Kovinski industrijski cevovodi – 3. del: Konstruiranje in izračun
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021“
                                 
                              
                  
                        (2)
                     
                     
                        dodata se naslednja vnosa:
                        
                                    Št.
                                 
                                 
                                    Sklic standarda
                                 
                              
                                    „40.
                                 
                                 
                                    EN 1515-4:2021
                                    Prirobnice in prirobnične zveze – vijačenje – 4. del: Izbira vijakov za opremo, za katero velja Direktiva 2014/68/EU o tlačni opremi
                                 
                              
                                    41.
                                 
                                 
                                    EN 14222:2021
                                    Parni kotli iz nerjavnega jekla“
                                 
                              
                  
      
      
         
            PRILOGA II
            V Prilogi II se dodata naslednja vnosa:
            
               
                           Št.
                        
                        
                           Sklic standarda
                        
                        
                           Datum umika
                        
                     
                           „38.
                        
                        
                           EN 1515-4:2009
                           Prirobnice in prirobnične zveze – vijačenje – 4. del: Izbira vijakov za opremo, za katero velja Direktiva 97/23/ES o tlačni opremi
                        
                        
                           12. april 2023
                        
                     
                           39.
                        
                        
                           EN 14222:2003 Kotli s steno iz nerjavnega jekla
                        
                        
                           12. april 2023“